Γνώσεις, στάσεις και συμπεριφορές του νοσηλευτικού προσωπικού σχετικά με την υγιεινή των χεριών στις ΜΕΘ
Creators: name: Παλαδά, Ιωάννα Κονδυλία Θεoδώρου
Publisher: name: Aristotle University of Thessaloniki
Year: 2024
Subjects: Νοσηλευτές
Υγιεινή χεριών
Γνώσεις, στάσεις, συμπεριφορές
Nurses
Hand hygiene
Knowledge, attitudes, behaviors

description: Εισαγωγή: Οι λοιμώξεις που σχετίζονται με την παροχή υγειονομικής περίθαλψης έχουν μεγάλη σημασία επειδή σχετίζονται με αυξημένη νοσηρότητα, μεγαλύτερη παραμονή στο νοσοκομείο, αυξημένη θνησιμότητα και αυξημένο κόστος στο Εθνικό Σύστημα Υγείας. Το βασικό και αποτελεσματικό μέτρο για την πρόληψη και την αντιμετώπιση της ευρείας διάδοσης των μολυσματικών νοσημάτων είναι η υγιεινή των χεριών. Σκοπός: Σκοπός της παρούσας εργασίας είναι η διερεύνηση των γνώσεων, στάσεων και συμπεριφορών του νοσηλευτικού προσωπικού σχετικά με την υγιεινή των χεριών στις ΜΕΘ. Μεθοδολογία: Η παρούσα μελέτη είναι συγχρονική. Τον πληθυσμό της μελέτης αποτέλεσε το νοσηλευτικό προσωπικό που εργάζεται σε ΜΕΘ νοσοκομείων. Οι γνώσεις των νοσηλευτών για την υγιεινή των χεριών αξιολογήθηκαν με το ερωτηματολόγιο Hand Hygiene Knowledge Questionnaire for Health-Care Workers του Παγκόσμιου Οργανισμού Υγείας, οι στάσεις και συμπεριφορές των νοσηλευτών σχετικά με την υγιεινή των χεριών με ένα ερωτηματολόγιο 16 ερωτήσεων και η αποτελεσματικότητα των μέτρων και των παρεμβάσεων από τη μεριά των νοσηλευτών με το ερωτηματολόγιο Perception Survey for Health-Care Workers του ΠΟΥ. Αποτελέσματα: Στη μελέτη συμμετείχαν 99 άτομα ηλικίας 33,8±8,3 έτη. Από το σύνολο των συμμετεχόντων, 92 (92,9%) έχουν λάβει κάποια εκπαίδευση σχετικά με την υγιεινή των χεριών τα τελευταία 3 χρόνια και 91 (91,9%) άτομα χρησιμοποιούν αλκοολούχο αντισηπτικό για την υγιεινή των χεριών τους ως ρουτίνα. 72 (72,7%) άτομα βρέθηκαν να έχουν μέτρια επίπεδα γνώσεων για την υγιεινή των χεριών και 27 (27,3%) υψηλά επίπεδα. Ακόμη, 85 (85,9%) άτομα είχαν θετικές στάσεις και συμπεριφορές με την υγιεινή των χεριών και 14 (14,1%) είχαν πολύ θετικές. Συνολικά, 94 (94,9%) νοσηλευτές έκριναν πολύ αποτελεσματικά τα μέτρα και τις παρεμβάσεις και 5 (5,1%) τα έκριναν μέτρια αποτελεσματικά. Οι νοσηλευτές που χρησιμοποιούν αλκοολούχο αντισηπτικό για την υγιεινή των χεριών είχαν σημαντικά πιο θετικές στάσεις και συμπεριφορές σε σχέση με εκείνους που δεν χρησιμοποιούν αλκοολούχο αντισηπτικό για την υγιεινή των χεριών (54,2±4,9 έναντι 50,2±5,6, p&lt;0,05). Συμπεράσματα: Τα επίπεδα γνώσης του νοσηλευτικού προσωπικού που εργάζεται σε ΜΕΘ αναφορικά με την υγιεινή των χεριών είναι μέτρια έως υψηλά. Αν και τηρείται το γενικό πρότυπο της καθημερινής υγιεινής των χεριών, δεν είναι γνωστό πόσοι από το νοσηλευτικό προσωπικό ακολουθούν πραγματικά αυτήν την πρακτική σε καθημερινή βάση.
description: Introduction: Healthcare-associated infections are of great importance because they are associated with increased morbidity, longer hospital length of stay, increased mortality and increased costs to the National Health System. The basic and effective measure to prevent and deal with the widespread spread of infectious diseases is hand hygiene. Purpose: The purpose of this master thesis is to investigate the knowledge, attitudes and behaviors of nursing staff regarding hand hygiene in ICUs. Methodology: The present study is cross-sectional. The population of the study was the nursing staff working in hospital ICUs. Nurses' knowledge of hand hygiene was assessed with the World Health Organization's Hand Hygiene Knowledge Questionnaire for Health-Care Workers, nurses' attitudes and behaviors regarding hand hygiene with a 16-question questionnaire, and the effectiveness of measures and of interventions by nurses with the WHO Perception Survey for Health-Care Workers questionnaire. Results: 99 people aged 33.8±8.3 years participated in the study. Of all participants, 92 (92.9%) had received some hand hygiene training in the past 3 years, and 91 (91.9%) used alcohol-based hand sanitizer routinely. 72 (72.7%) subjects were found to have moderate levels of hand hygiene knowledge and 27 (27.3%) high levels. Also, 85 (85.9%) people had positive hand hygiene attitudes and behaviors and 14 (14.1%) had very positive ones. Overall, 94 (94.9%) nurses judged the measures and interventions very effective and 5 (5.1%) judged them moderately effective. Nurses using alcohol-based hand sanitizer had significantly more positive attitudes and behaviors than those not using alcohol-based hand sanitizer (54.2±4.9 vs. 50.2±5.6, p &lt;0.05). Conclusions: The levels of knowledge of nursing staff working in ICUs regarding hand hygiene are moderate to high. Although the general standard of daily hand hygiene is followed, it is not known how many of the nursing staff actually follow this practice on a daily basis.